CELEX: C2004/228/26
Language: el
Date: 2004-09-11 00:00:00
Title: Απόφαση του Δικαστηρίου (πρώτο τμήμα) της 15 Ιουλίου 2004 στην υπόθεση C-242/03 (αίτηση για την έκδοση προδικαστικής αποφάσεως του Cour administrative): Ministre des Finances και Jean-Claude Weidert, Élisabeth Paulus (Ελεύθερη κυκλοφορία των κεφαλαίων — Φόρος εισοδήματος — Ειδική έκπτωση για τα ποσά που διατίθενται για την αγορά μετοχών ή εταιρικών μεριδίων — Περιορισμός του πλεονεκτήματος στην απόκτηση μετοχών ή εταιρικών μεριδίων εταιριών εγκατεστημένων στο οικείο κράτος μέλος)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/14
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 15 Ιουλίου 2004
   στην υπόθεση C-242/03 (αίτηση για την έκδοση προδικαστικής αποφάσεως του Cour administrative): Ministre des Finances και Jean-Claude Weidert, Élisabeth Paulus (1)
   
   (Ελεύθερη κυκλοφορία των κεφαλαίων - Φόρος εισοδήματος - Ειδική έκπτωση για τα ποσά που διατίθενται για την αγορά μετοχών ή εταιρικών μεριδίων - Περιορισμός του πλεονεκτήματος στην απόκτηση μετοχών ή εταιρικών μεριδίων εταιριών εγκατεστημένων στο οικείο κράτος μέλος)
   (2004/C 228/26)
   Γλώσσα διαδικασίας: η γαλλική
   Στην υπόθεση C-242/03, με αντικείμενο αίτηση του Cour administrative (Λουξεμβούργο) προς το Δικαστήριο κατ' εφαρμογή του άρθρου 234 ΕΚ, με την οποία ζητήθηκε, στο πλαίσιο της δίκης που εκκρεμεί ενώπιον του αιτούντος δικαστηρίου μεταξύ Ministre des Finances και Jean-Claude Weidert, Élisabeth Paulus, η έκδοση προδικαστικής αποφάσεως ως προς την ερμηνεία των άρθρων 56, παράγραφος 1, ΕΚ και 58, παράγραφος 1, στοιχείο α), ΕΚ, το Δικαστήριο (πρώτο τμήμα) συγκείμενο από τους P. Jann (εισηγητή), πρόεδρο τμήματος, A. Rosas και R. Silva de Lapuerta δικαστές, γενικός εισαγγελέας: J. Kokott, γραμματέας: R. Grass, εξέδωσε στις 15 Ιουλίου 2004 απόφαση με το ακόλουθο διατακτικό:
   Η νομοθετική διάταξη κράτους μέλους που αποκλείει τη χορήγηση μειώσεως του φορολογητέου εισοδήματος σε φυσικά πρόσωπα για την αγορά μετοχών ή εταιρικών μεριδίων που αντιπροσωπεύουν εισφορές κεφαλαίου σε κεφαλαιουχικές εταιρίες εγκατεστημένες σε άλλα κράτη μέλη προσκρούει στα άρθρα 56, παράγραφος 1, ΕΚ και 58, παράγραφος 1, στοιχείο α), ΕΚ.
   
      (1)  ΕΕ C 184 της 2.8.2003.